Oscar Niemeyer
Den Oscar Ribeiro de Almeida Niemeyer Soares Filho, gebuer de 15. Dezember 1907 zu Rio de Janeiro an och do gestuerwen de 5. Dezember 2012, war e brasilianeschen Architekt. Zu senge bekanntste Wierker zielen déi ëffentlech Gebaier, déi e fir déi nei brasilianesch Haaptstad Brasília entworf huet, an déi 1987 vun der UNESCO als Weltkulturierwen erkläert goufen.

Den Niemeyer huet ufanks am Architektebüro vum Lúcio Costa geschafft, gouf spéider säin Assistent an huet an den 1940er Joren och mam Le Corbusier zesummegeschafft.

Hien huet scho fréi mat Stolbëtong geschafft a konnt sou seng geschwonge Forme realiséieren a gouf séier ee wichtege Vertrieder vum Modernismus an der Architektur.

1966, zwee Joer nodeem d'Militär a Brasilien un d'Muecht koum, ass den Niemeyer, dee Member vun der Brasilianescher Kommunistescher Partei war, an den Exil a Frankräich gaangen. An den 1970er Joren huet hien nees Coursen a Brasilie ginn, an ass 1982, nodeem et 3 Joer virdrun eng Generalamnestie gouf, nees hannescht duer wunne gaangen.

Wierker (Auswiel)

Realiséiert Projeten 
Den Oscar Niemeyer huet am Ganze méi wéi 600 Gebaier konzipéiert, déi gebaut goufen. En ettlech dovu gëllen als Ikon vun der moderner Architektur.
 Ministère fir Bildung a Gesondheet (haut Kulturpalais; mam Le Corbusier, Lucio Costa, Jorge Machado Moreira an Afonso Eduardo Reidy) – Rio de Janeiro – 1937 bis 1943
 Haus vum Oswald de Andrade – São Paulo – 1938
 Brasilianesche Pavillon op der Weltausstellung zu New York City – 1939
 Casa do Baile, Danzsall a Restaurant – Pampulha bei Belo Horizonte, Brasilien – 1940
 Nationalstadion vu Rio de Janeiro – 1941
 Kierch São Francisco de Assis – Pampulha, bei Belo Horizonte, Brasilien – 1943
 Theater vun der Stad – Belo Horizonte, Brasilien – 1946
 Grousse Pavillon op der Biennale vu São Paulo]], de Pavilhão Ciccillo Matarazzo – São Paulo – 1951 mam Helio Uchôa
 Haaptgebai vun de Vereenten Natiounen (mam Le Corbusier) – New York City – 1952
 Edifício Copan (Appartementshaus fir 5.000 Leit) – São Paulo – 1953
 Casa das Canoas – Rio de Janeiro – säi fréiert Haus, wou e gewunnt huet – 1954
 Interbau-Appartements-Héichhaus – Berlin-Hansaviertel – 1957
 Ermida Dom Bosco beim Lago Sul – 1957
 Ëffentlech Gebaier zu Brasília (ë. a. d'Kathedral vu Brasilia, den Nationalkongress, den Alvorada-Palais (Sëtz vum President), Itamarati-Palais, Planalto-Palais, Plaz vun den dräi Pouvoiren, Ieweschte Geriichtshaff) – 1957 bis 1964
 Casino, Kongresszentrum – Funchal – 1966
 Siège vun der Franséischer Kommunistischer Partei (PCF) – Paräis – 1967 bis 1972
 Siège vum Verlag Mondadori – Segrate bei Mailand, Italien – 1968
 Universitéit vu Constantine – Constantine, Algerien – 1968
 Nationalhotel – Rio de Janeiro – 1968
 Maison de la Culture (genannt «Le Volcan») – Le Havre, Frankräich – 1972
 Bürogebai Sede Fata – Pianezza bei Turin, Italien – 1977 bis 1979
 Sambódromo – Rio de Janeiro – 1984
 Tancredo Neves Pantheon vun der Fräiheet an der Demokratie – Brasília – 1985
 Memorial da América Latina – São Paulo – 1987
 Museu de Arte Contemporânea – Niterói – 1991
 Museu Oscar Niemeyer – Curitiba, Paraná, Brasilien – 2002
 Serpentine Gallery Pavillon 2003 – London – 2003
 Concertshal zu São Paulo – 2004
 Auditório Ibirapuera – São Paulo – 2005
 Auditorio Oscar Niemeyer – Ravello, Italien – 2010
 Neien Televisiounstuerm vu Brasília – 2012
 Centro de Cultura Internacional Oscar Niemeyer, Avilés, Asturien, Spuenien, 2010
 Puerto de la Musica – Rosario, Santa Fe Argentinien
 Kathedral Cristo Rei – Belo Horizonte
 Holoteca (Bibliothéik) – Foz do Iguaçu
 REC Sapucaí – Rio de Janeiro

Publikatiounen 
 Oscar Niemeyer: Curves of Time. The Memoirs of Oscar Niemeyer. Phaidon Press, 2000, ISBN 0-7148-4007-6.

Literatur 

 Christian Hornig: Oscar Niemeyer. Bauten und Projekte. Verlag Ernst & Sohn, Berlin 1981, ISBN 3-7879-0213-9.
 David Kendrick Underwood: Oscar Niemeyer and the Architecture of Brazil. Rizzoli, New York, N.Y. 1994, ISBN 0-8478-1687-7.
 Jan Op Gen Oorth: Oscar Niemeyer – Architekt der Moderne. In: Tópicos – Deutsch-Brasilianische Hefte. 43. Jg., Nr. 2, 2003, S. 42–45, . (PDF-Datei, 230 kB)
 Heike Werner: Rio de Janeiro für Architekten. Werner, München 2003, ISBN 3-00-012540-X.
 Ingeborg Flagge, Paul Andreas: Oscar Niemeyer. Eine Legende der Moderne / A Legend Of Modernism. Edition Deutsches Architekturmuseum, Birkhäuser Verlag, Basel 2003, ISBN 3-7643-6992-2.
 Alan Hess: Oscar Niemeyer. Häuser. DVA, München 2006, ISBN 3-421-03580-6.
 Yukio Futagawa: Oscar Niemeyer. Form & Space. A.D.A. Edita, Tokyo 2008, ISBN 978-4-87140-490-7.

Filmer 
 Oscar Niemeyer – A vida é um sopro. Dokumentatarilm, Brasilien, 2007, 85 Min., Buch: Jacques Cheuiche, Fabiano Maciel, Regie: Fabiano Maciel, Produktioun: Sacha, ë. a. mam José Saramago, Chico Buarque, Eric Hobsbawm,
 Mister Brasilia – Oscar Niemeyer. Dokumentarfilm, Éisräich, 2007, 30 Min., Buch a Regie: Alexander W. Rauscher, Produktioun: ORF.

Um Spaweck 

 Fundação Oscar Niemeyer.
 Museu Oscar Niemeyer.
 Museu de Arte Contemporânea de Niterói. –

Brasilianesch Architekten
Gebuer 1907
Gestuerwen 2012
Laureate vun der Royal Gold Medal